Batheko Harria

Batheko Harria kareharri oolitiko mota da, kaltzio karbonatozko zati granularrak dituena, Ingalaterrako Bath hirian erabilia arkitekturan bereziki, eta inguruko Combe Down eta Bathampton Down meategietan jatorria duena. Ondare harri izendatua du Geologia Zientzien Nazioarteko Elkarteak.

Batheko Harria eraikuntza-material gisa erabili izan harlanduzko lanetan Ingalaterrako hegoaldean zehar, etxebizitzetarako, elizetarako (adibidez San Mateo eliza, Leedsen), eta eraikin pribatuetarako (adibidez, Batheko Empire hotela) zein publikoetarako, tren-geltokiak eta abarrak.

Zurixka edo krema kolorezkoa izan ohi da, eta eguratsaren ondorioz eraikinetan ezti kolorea hartzeko joera du.

 Geologia 
Batheko harria kareharri oolitikoa da, Jurasikoan (195 eta 135 milioi urte artean) sortu ziren kaltzio karbonatozko zati pikortsuz osatua, egungo Batheko eskualdea sakonera txikiko itsaso batek estaltzen zuenean. Itsas sedimentuen geruzak metatu zirenean, harea-ale esferikoak, itsas hondoa babestuz, kareharrizko gangaz estali ziren, Bathoniar zorua osatuz. Mikroskopioan, ale edo oolito horiek ooidez osatutako arroka sedimentario gisa agertzen dira, hau da, geruza zentrokideen egitura duten granulo esferikoz. 

Zentzu hertsian, oolitoak 0,25 mm-tik 2 mm-ra bitarteko diametroko ooideak dira, 2 mm-tik gorako diametroa duten aleak pisolito gisa sailkatzen baitira. Bertan, sarritan, maskor edo harea zati ñimiñoak aurkitzen dira, eta, batzuetan, itsas animalien hezurdura fosilak ere bai.

 Iruditegia 

 Erreferentziak 

 Kanpo estekak 

Kategoria:Ingalaterrako ondarea
Kategoria:Bath
Kategoria:Kareharria
Kategoria:Ondare harriak
Kategoria:Ingalaterrako arkitektura
Kategoria:Erresuma Batuko geologia